73 साल में पहली बार किसी MP को निकाला, एक भी सेशन अटेंड नहीं किया था
Japan Parliament Sessions; Yoshikazu Higashitani Expelled From Parliament For Not Attending Sessions जापान की संसद ने आमराय से एक सांसद की सदस्यता खत्म कर दी है। देश के संसदीय इतिहास में पहली बार किसी मेंबर ऑफ पार्लियामेंट (MP) के खिलाफ इस तरह की कार्रवाई की गई है।
जापान की संसद ने आमराय से एक सांसद की सदस्यता खत्म कर दी है। देश के संसदीय इतिहास में पहली बार गैरहाजिर रहने वाले किसी मेंबर ऑफ पार्लियामेंट (MP) के खिलाफ इस तरह की कार्रवाई की गई है। इसके पहले खराब बर्ताव के लिए एक सांसद को सदस्यता गंवानी पड़ी थी।
इस सांसद का नाम योशिकाजू हिगाशितानी है। 51 साल के योशिकाजू प्रोफेशनल यूट्यूबर हैं और एक गॉसिप शो होस्ट करते हैं। वो पूरा वक्त अपने यूट्यूब चैनल को देते थे। यही वजह है कि उन्होंने संसद के किसी भी सेशन में हिस्सा नहीं लिया था। मजबूर होकर पार्टी और संसद को उन्हें निकालना पड़ा।
सात महीने संसद ही नहीं गए
‘जापान टाइम्स’ की रिपोर्ट के मुताबिक- योशिकाजू बड़े सेलिब्रिटी हैं। उनके गॉसिप चैनल पर कई मशहूर हस्तियां आती हैं। यूट्यूब पर वो गासी नाम से बेहद मशहूर हैं। 51 साल के योशिकाजू सात महीने पहले ही सांसद बने थे। उन पर आरोप हैं कि वो बजाए जनता के लिए काम करने के, पूरा वक्त यूट्यूब चैनल को देते थे। इससे उनकी पार्टी की इमेज भी खराब हो रही थी।
रिपोर्ट के मुताबिक- योशिकाजू की सदस्यता खत्म करने का फैसला इसलिए लिया गया, ताकि आम लोगों और सियासतदानों को यह मैसेज दिया जा सके कि अगर वो सांसद या मंत्री बनते हैं तो उन्हें अपने काम पर ही फोकस करना होगा। अगर ऐसा नहीं हुआ तो उनके खिलाफ भी एक्शन लिया जाएगा।
स्पेशल कमेटी ने लिया फैसला
अब गिरफ्तारी का डर
योशिकाजू काफी वक्त से दुबई में रह रहे हैं। उन्होंने एक इंटरव्यू में कहा था- मुझे डर है कि अगर मैं जापान लौटा तो मुझे गिरफ्तार कर लिया जाएगा। कहा जा रहा है कि वो जब भी जापान लौटेंगे तो उनसे संसद के अपमान को लेकर पूछताछ हो सकती है।
जापान में अब तक सिर्फ दो बार ऐसा हुआ, जब किसी सांसद की सदस्यता खत्म की गई हो। इसके पहले 1950 में एक सांसद को खराब बर्ताव के लिए सदस्यता गंवानी पड़ी थी। गैरहाजिर रहने के मामले में सदस्यता गंवाने वाले योशिकाजू पहले सांसद हैं। पार्लियामेंट सेशन के दौरान किसी सांसद को गिरफ्तार नहीं किया जा सकता। चूंकि, योशिकाजू की सदस्यता खत्म हो चुकी है, लिहाजा उन्हें अब कभी भी गिरफ्तार किया जा सकता है।